Document ID: 32008R0710

ΚΑΝΟΝΙΣΜΌΣ (ΕΚ) αριθ. 710/2008 ΤΗΣ ΕΠΙΤΡΟΠΉΣ
της 24ης Ιουλίου 2008
σχετικά με τον καθορισμό, για το οικονομικό έτος 2008/2009, των συντελεστών στάθμισης για τον υπολογισμό της κοινοτικής τιμής αγοράς του εσφαγμένου χοίρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1), και ιδίως το άρθρο 43,
Εκτιμώντας τα ακόλουθα:
(1)
Πρέπει να καθοριστεί η κοινοτική τιμή αγοράς του εσφαγμένου χοίρου που αναφέρεται στα άρθρα 17 και 37 του κανονισμού (ΕΚ) αριθ. 1234/2007, σταθμίζοντας τις τιμές που καταγράφονται σε κάθε κράτος μέλος με τους συντελεστές που εκφράζουν το σχετικό μέγεθος του πληθυσμού χοίρων κάθε κράτους μέλους.
(2)
Πρέπει να καθοριστούν οι εν λόγω συντελεστές βάσει του αριθμού των χοίρων που καταγράφονται στην αρχή του Δεκεμβρίου κάθε έτους κατ’ εφαρμογή της οδηγίας 93/23/ΕΟΚ του Συμβουλίου, της 1ης Ιουνίου 1993, σχετικά με τις διεξαγωγές στατιστικών ερευνών στον τομέα της παραγωγής χοίρων (2).
(3)
Με βάση τα αποτελέσματα της απογραφής του μήνα Δεκεμβρίου του 2007, κρίνεται σκόπιμο να καθοριστούν εκ νέου οι συντελεστές στάθμισης για το οικονομικό έτος 2008/2009 και να καταργηθεί ο κανονισμός (ΕΚ) αριθ. 846/2007 της Επιτροπής (3).
(4)
Δεδομένου ότι η περίοδος εμπορίας 2008/2009 αρχίζει την 1η Ιουλίου 2008, ο παρών κανονισμός πρέπει να εφαρμόζεται από την ημερομηνία αυτή.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι συντελεστές στάθμισης που αναφέρονται στα άρθρα 17 και 37 του κανονισμού (ΕΚ) αριθ. 1234/2007 καθορίζονται στο παράρτημα του παρόντος κανονισμού.
Άρθρο 2
Ο κανονισμός (ΕΚ) αριθ. 846/2007 καταργείται.
Άρθρο 3
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 2008.

Labels: 2
17
6